वीसेट : ई.आर.नेट इंडिया पूरे देश में स्थित शैक्षणिक और अनुसंधान संस्थानों को इंटरनेट एक्सेस उपलब्ध कराने के लिए सी-बैंड में इनसैट आधारित वीसेट नेटवर्क ऑपरेट करता है। सेंट्रल अर्थ-कम-नेटवर्क ऑपरेशंस सेंटर बेंगलुरु में स्थित है। हब को ई.आर.नेट टेरेस्ट्रियल बैकबोन से बेंगलुरु स्थित एक डेडिकेटिड लिंक के माध्यम से जोड़ा गया है। वीसेट नेटवर्क दो प्रकार की सेवाएं उपलब्ध कराता है, अर्थात् टीडीएम/एफ- टीडीएमए आधारित शेयर किए गए वैसेट और डेडिकेटिड एससीपीसी / डीएएमए वीसेट। एफटीडीएमए ब्रॉडबैंड वीसेट नेटवर्क का डिजिटल वीडियो ब्रॉडकास्ट (DVB) कंप्लाइंट आउट रूट 66 एमबीपीएस तक पहुंचने की क्षमता रखता है। इन-रूट 2 एमबीपीएस डेटा रेट तक जाने की क्षमता रखता है। नेटवर्क आर्किटेक्चर में पूर्ण लोचशीलता के लिए आईपी विशेषताओं अर्थात् डीएचसीपी, एनएटी, आईजीएमपी, आईपी प्रायोरिटीजेशन और एसीएल में वृद्धि की गई है। यह सभी स्टेंडर्ड आईपी एपलीकेशंस जैसे ब्रॉडबैंड इंटरनेट/इंट्रानेट, वीओआईपी, आईपी मल्टीकास्ट, वीडियो कॉन्फ्रेंसिंग आदि को सपोर्ट करता है।